Hotărârea Tribunalului din 4 octombrie 2018 – Paice/EUIPO – Blackmore (DEEP PURPLE)
(Cauza T-328/16)1
[„Marcă a Uniunii Europene – Procedură de opoziție – Cerere de înregistrare a mărcii verbale a Uniunii Europene DEEP PURPLE – Marcă anterioară neînregistrată DEEP PURPLE – Motiv relativ de refuz – Articolul 8 alineatul (4) din Regulamentul (CE) nr. 207/2009 [devenit articolul 8 alineatul (4) din Regulamentul (UE) 2017/1001] – Regimul acțiunii common law în constatarea utilizării abuzive a unei denumiri (action for passing off) – Lipsa riscului de prezentare înşelătoare”]
Limba de procedură: engleza
Părţile
Reclamant: Ian Paice (Londra, Regatul Unit) (reprezentanți: M. Engelman, barrister, și J. Stephenson, solicitor)
Pârât: Oficiul Uniunii Europene pentru Proprietate Intelectuală (EUIPO) (reprezentanţi: D. Gája și D. Walicka, agenți)
Cealaltă parte din procedura care s-a aflat pe rolul camerei de recurs a OAPI, intervenientă la Tribunal: Richard Hugh Blackmore (New York, New York, Statele Unite) (reprezentanți: inițial A. Edwards-Stuart, ulterior T. Alkin, barristers)
Obiectul
Acțiune formulată împotriva Deciziei Camerei a cincea de recurs a EUIPO din 21 martie 2016 (cauza R 736/2015-5) privind o procedură de opoziție între domnii Paice și Blackmore
Dispozitivul
Respinge acţiunea.
Îl obligă pe domnul Ian Paice la plata cheltuielilor de judecată.
____________
1     JO C 305, 22.8.2016.